307 
tam lobus lateralis angulatus, sed obrotundatus exsistit, ma- 
gis obsoletus ac brevior. Perpauci tantum apud Clymenias 
lobi sellaeque reperiuntur. Lobus ventralis s. siphonalis 
semper amplissimum se offert, lateralis specierum insignio- 
rum (Cl. striatae cet.) satis quidem retrorsum deducitur, 
intus vero a tubi circuitu parum tantum ad planitiem dimi- 
diantem inflectitur. Omnium Clymeniarum septum satis 
profunde excavatur. Suturam septumque simplicissimum 
inter Goniatitum species G. compressus, lateseptatus, sub- 
nautilinus exhibent. Apud plurimas Goniatitum species septi 
margo saepius ac profundius plicatur. Lobi laterales am- 
pliores, intus quoque ad planitiem dimidiantem propius ac- 
cedunt. Sutura multilobata oritur serrata, dentata, lanceo- 
lata, undulata, qualis perspieua est apud Gon. sagittarium, 
lunulicostam, tridentem, tuberculoso-costatum, alios. Ipsum 
harum specierum septum eidem parti Ammonitum proprio- 
rum simillimum est, quia area sellis satis evexis maximam 
jam praebet varietatem et pars excavata media recedit ac 
deminuitur. 
Apud Goniatitum, Ceratitum, Ammonitum species lobo- 
rum numerus normalis sex est. Sed jam apud Goniatites et 
multo magis apud cetera ambo genera lobis auxiliaribus 
hic numerus normalis augetur. Tres lobi apud Clymenia- 
rum genus numerus normalis reperitur: Lobus ventralis 
(siphonalis) unicus, in utroque latere lobus lateralis. Sel- 
larum numerus а lobis pendet. Duae exsistunt sellae ven- 
trali-laterales, accedit sella dorsalis. Species simplicissimae 
(Cl. compressa, binodosa, arietina, laevigata) hanc suturam 
tripartitam tantum exhibent. Apud ceteras hujus generis 
species, paullo tantum magis complicatas, aut in dorsali re- 
gione, aut simul in ventrali accedunt lobi sellaeque auxi- 
liares. Sella dorsalis Clymeniae undulatae apice triplici 
constituitur; partem mediam, rotundam, parum evexam se- 
